Sokkopaarmat

Sokkopaarmat (Chrysops) on paarmoihin lukeutuva kärpässuku. Suvun nimi tarkoittaa kultaista silmää ja viittaa lajien suuriin, tyypillisesti loistavan metallinkiiltoisiin verkkosilmiin. Suomessa tunnetuin laji on sokkopaarma (Chrysops relictus). Ne ovat merkittäviä loissairauksien vektoreita.

Chrysops-suvun paarmat ovat keskikokoisia kärpäsiä tyypillisen pituuden vaihdellessa 5–20 millimetrin välillä. Maailmanlaajuisesti sukuun kuuluu yli 280 lajia.University of Michigan, Animal Diversity Web (ADW):  Chrysops  Tuntosarvet ovat muihin paarmoihin verrattuna pitkät ja tarjoavat tärkeän tuntomerkin. Keskimmäinen jaoke on pitkä, sileä ja sylinterinmuotoinen. Uloimman jaokkeen kärjessä on neljä lyhyttä segmenttiä. Verkkosilmät ovat lähes poikkeuksetta kirkkaan metallinkiiltoiset ja niissä näkyvä kuviointi muodostaa värikkäitä laikkuja. Takaruumis on tumma ja siinä on yleensä kellertäviä laikkuja tai raitoja. Siivissä on tyypillisesti poikittainen laaja tumma juova. Levossa siivet asettuvat lähes tasasivuisen kolmion muotoon.Mike Service: Medical entomology for students. 3rd ed. CUP 2004 Vain naaraat imevät verta, koiraat elävät kukkien medellä.

Trooppisessa Afrikassa esiintyvät Chrysops silaceus ja Chrysops dimidiatus ovat tärkeitä loissairauksien levittäjiä. Niiden purema on Loa loa-sukkulamadon tärkein tartuntamekanismi.

Toukat elävät vedessä tai maaperässä ja ovat lajista riippuen joko petoja tai syövät kariketta. Chrysops-lajit suosivat toukilleen muita paarmoja kosteampaa elinympäristöä.http://creatures.ifas.ufl.edu/livestock/deer_fly.htm 

 Lajit Suomessa 
Suomessa on tavattu 7 Chrysops-sukuun kuuluvaa lajiahttp://www.elisanet.fi/~d625473/diptera/list/online/node14.html .

Chrysops caecutiens - pihasokkopaarma
Chrysops divaricatus - haarasokkopaarma
Chrysops nigripes - mustasokkopaarma
Chrysops relictus – sokkopaarma eli jäännesokkopaarma
Chrysops rufipes - ruskosokkopaarma
Chrysops sepulcralis - synkkäsokkopaarma
Chrysops viduatus - täpläsokkopaarma

 Lähteet 

 Aiheesta muualla 
Laji.fi: Chrysops (Chrysops)
Funet: Chrysops
Zipcodezoo: Chrysops 
Fauna Europaea: Chrysops  
ITIS: Chrysops 
Pherobase: Semiochemicals of Genus Chrysops 

Luokka:Paarmat